પહેલાં બૅટિંગમાં ઊતરેલી પ્રજાપતિ કુંભારની શરૂઆત સામાન્ય રહી હતી ત્યારે પહેલી ઓવરમાં જ કૅપ્ટન વિકી ચૌહાણની વિકેટ પડતાં ટીમના મનોબળ પર અસર પડી હતી, પરંતુ દીપક શિંગાડિયા (૧૫) અને મિતુલ ચૌહાણ (૨૯) વચ્ચેની બીજી વિકેટ માટેની ૫૦ રનની પાર્ટનરશિપથી ટીમે બૅટિંગમાં કમબૅક કર્યું હતું. ત્યાર બાદ બ્રહ્મક્ષત્રિયની ચુસ્ત બોલિંગ સામે બૅટિંગ-ટીમ ૧૦ ઓવરના અંતે પાંચ વિકેટે ૮૫ રન બનાવવા માટે સંઘર્ષ કરતી દેખાઈ હતી.